జార్ఖండ్
2000 నవంబరు 15న బీహార్ రాష్ట్రంనుండి దక్షిణ ప్రాంతాన్ని వేరుచేసి జార్ఖండ్ ప్రత్యేకరాష్ట్రం ఏర్పాటు చేశారు. చిరకాలం శాంతియుతంగా, ప్రజాస్వామికంగా జరిగిన పోరాటానికి ఫలితంగా రాష్ట్రం ఏర్పడింది.
పశ్చిం సింగ్‌భుం
" పశ్చిం సింగ్‌భుం " (పశ్చిమి సింగ్‌ భుం) జార్ఖండ్ 24 జిల్లాలలో ఒకటి.ఈజిల్లా 1990లో సింగ్‌భుం జిల్లాను విభజించి రెండు జిల్లాలుగా రూపొందించబడ్డాయి.
జిల్లాకేంద్రంగా చైబాసా పట్టణం ఉంది. జిల్లా ఉత్తర సరిహద్దులో కుంతి జిల్లా, తూర్పు సరిహద్దులో సెరైకెల ఖెర్సవన్ జిల్లా, దక్షిణ సరిహద్దులో ఒరిస్సా రాష్ట్రానికి చెందిన కెందుజహర్ జిల్లా, మయూర్బని జిల్లా మరియు సుందర్ఘర్ జిల్లా మరియు పశ్చిమ సరిహద్దులో సిండెగ జిల్లా మరియు ఒరిస్సా రాష్ట్రానికి చెందిన సుందర్ఘర్ జిల్లా ఉన్నాయి.
పశ్చిం సింగ్‌భుం జార్ఖండ్ రాష్ట్రంలో పురాతన జిల్లాగా ఉంది. 1837లో బ్రిటిష్ ప్రభుత్వం కొలాహన్‌ను స్వాధీనం చేసుకున్న తరువాత చైబాసా పట్టణం రాజధానిగా సింగ్‌ భుం జిల్లా రూపొందించబడింది. తరువాతి కాలంలో సింగ్‌భుం జిల్లా నుండి తూర్పు సింగ్‌భుం, పశ్చిమ సింగ్‌భుం మరియు సెరైకెలా ఖర్సవన్ జిల్లాలు రూపొందించబడ్డాయి.